Mwamvita Makamba (alizaliwa tar.) ni mwanamke Mtanzania aliye na ujuzi mkubwa katika sekta ya mawasiliano ya simu katika masoko na amepata ufahamu wa karibu kabisa unaohitajika kuongoza kampuni katika ustawi na pia kudumisha uwajibikaji wake kwa jamii. Mwamvita alisoma shule nyingi mahali tofautitofauti nchini Tanzania kwani baba yake alikuwa mtumishi wa umma, hivyo ilimpasa kusafiri kutoka sehemu moja kwenda sehemu nyingine mara kwa mara. Katika elimu yake ya msingi alisoma Handeni, Lushoto na Morogoro. Alipohitimu elimu yake ya msingi alijiunga na shule ya sekondari ya wasichana Kifungilo girls kwa kidato cha kwanza hadi kidato cha nne. Baadae alijiunga na shule ya sekondari ya wasichana Kilakala mkoani Morogoro. Katika shule ya Kilakala alisoma kwa muda mfupi mpaka alipokuja kujiunga na shule ya sekondari Shaaban Robert huko jijini Dar es Salaam mpaka alipohitimu elimu ya sekondari. Alipokuwa kwenye shule ya Shaaban Robert. Mwamvita na wenzake waliweza kuanzisha shirika lililojulikana kwa jina la OYA, shirika hili lilikua kama jukwaa la vijana kwa ajili ya kupaza sauti za vijana. Baadae aliweza kujiunga na Chuo kikuu cha Dar es Salaam ambapo alisomea shahada ya Sayansi ya Siasa na Utawala wa Umma na baadae masters katika Siasa na Mahusiano ya Kimataifa.